تمت ارشفة منتديات نبع الفرات
جبل همك امس شلته وصخراك
ورايك وصخ ماكتلك وصخ راك
ليش من ارد احشمنك وصخرك
علىي تنكلب سيف وتكص بيه
~~~~
شبدا وشوكك لخلك من جفيته
وعليه شكال كلبك من جفيته
سهم غدرك كتلني من جفيته
ولا خطأ من اكبل عليه
~~~~
بهالدنيا كعدنا شكثر وي ناس
مالكينا ليفرح الكلب ويناس
يدنك لويشوفك طحت وينس
وبلشدات عافك بلثنيه
~~~~
ياعيني انته ياعيني مالي عيني
وياهو خلاف عينك مالي عيني
امك من تلزمك مالي عيني
اكلهه ابنج صدك بس هو اليه
~~~~
محبتك كهربتني شاره بيهه
وحجا كلبي ويا عقلي شار بيهه
محبتك جنهه سيد شاره بيهه
على غيرك باوعت شورت بيه
~~~~
لساني لهسه من حبك ورد بيه
شلون انساك يلخدك ورد بيه
كلبي يريد يمشيلك وارد بيه
اكضه يكول مالك شغل بيه
~~~~
عدل صوبك جدامي جر عدلك
وادليك بحجي المر جرعه دلك
اثكل كافي بسك جر عدل لك
زعلت؟ لاتجر عدل حقك عليه
~~~~
دمع عيني اعتقد بجفاك وشل
وجرحي مايفيده ضمادوشال
ولو عضاي كلها اتموت وتشل
اظل اهواك لأخر نفس بيه
~~~~
عيوني طالبا لجلك وداعك
واعيونك شغرا علة وداعك
تذكر من كلتلي انته وداعاك
احس ارض وسمه انطبكت عليه
~~~~
ض21تحياتي بحرالعيون